Supilinna Salaselts

"Supilinna Salaselts" on Mika Keräneni lasteraamatutel põhinev seikluslik koguperefilm, mille tegevustik toimub Tartus ja paljuski Supilinnas. Filmivõtted algasid juunis 2014 ja kestsid septembrini. Film esilinastus 2015. aasta mais. "Neli Supilinna last Mari, Sadu, Olav ja Anton loovad oma salaseltsi ülesandega leida üles aarded, mille Mari vanaisa, eakas ülikooli professor on nende jaoks hiilgava meisterlikkusega ära peitnud," võtab sisu kokku filmi koduleht. "Supilinna Salaseltsi" peaosalised on Gregor Kelder Saaremaalt, Olivia Viikant, Karl Jakob Vibur ja Hugo Soosaar Tallinnast, Arabella Antons Tartust, Sten-Markus Rohtla Rakverest ja Meriliis Lillemägi Pärnust. Näitlejadebüüdi tegi filmis ka Kaido Höövelson. Filmi produtseeris Eesti filmitootja Nafta Films, peaprodutsent on Esko Rips. Filmi lavastaja on Margus Paju, peakunstnik Jaagup Roomet, operaator Meelis Veeremets, helilooja Liina Kullerkupp, stsenaristid Mihkel Ulman ja Christian Gamst Miller-Harris Taanist. Filmi finantseerisid Eesti Filmi Instituut ja Eesti Kultuurkapital. "Supilinna salaseltsi" toetas ka Tartu linn, filmi tulust anti osa Tartus loodavasse filmifondi. Kriitik Madis Järvekülg nimetas "Supilinna salaseltsi" "rohkem huumorile kui dramaatikale apelleerivaks fantaasiafilmiks", kiites näitlejatöid ja kritiseerides eluvõõrust: "Supilinna kujutatakse elujõulisema, rohkem kehtivatele normidele vastavana kui see tegelikult on. <...> Oluliselt lihtsustatud stereotüüpsed kujud <...> Tekkis selge vahe naturaalselt stseenist välja kasvanud puäntide ja eelnevalt kivisse raiutud jäikade repliikide vahel <...> Seega, lugu on kaasahaarav, pöörded lihtsusest hoolimata põnevad, sest kõik ei ole lõpuni etteaimatav, emotsiooni jagub, muusika on stiilipuhas ja astub kaadridünaamikaga ühte sammu, aga miskipärast oleks tahtnud sama kõrgelennulise loo juures näha veel kodukootumalt tavalisemaid päriselulisi detaile". Olivia Viikant – Mari Arabella Antons – Sadu Hugo Soosaar – Olav Karl Jakob Vibur – Anton Mirtel Pohla – Kadri Heller Evelin Võigemast – Reet Haljandi Ott Aardam – Hannes Haljandi Tiit Lilleorg – Peeter Remmelgas Sten-Markus Rohtla – Leo Gregori Kelder – Vant Meriliis Lillemägi – Cätly Sampo Sarkola – Arttu Peltomaa Karin Rask – Sadu ema Kaido Höövelson – Sadu isa Jaak Prints – politseinik Kuul Tõnu Oja – politseinik Lippus Jonathan Peterson – onu Kristjan Ireen Peegel – Mask Ain Lutsepp – linnapea Argo Aadli – Hillar Vesimaa Ardo Ran Varres – valvur Peeter Volkonski – raamatukoguhoidja Sander Rebane – Paul Veenre Lauri Nebel – surnuaiavaht Külliki Saldre – peaõde Remi Koosa – koostööpartner Timo Tammaru – politseinik 2015. aastal kogus film Eesti kinodes 90 746 vaatajat. Madis Järvekülg Arvustus. Mitte päris reaalsele pinnale ehitatud pöörane lugu ERR, 15.05.2015 http://filmi.ee/wordpress/wp-content/uploads/2016/02/Kinolevi_distribution-2015.pdf  Supilinna Salaselts – pildid, videod ja helifailid Wikimedia Commonsis Filmi koduleht Lastefilm "Supilinna Salaselts" otsib osatäitjaid ERR 06.03.2014 Uue Eesti lastefilmi "Supilinna salaselts" võtted algavad suvel Delfi 18. veebruar 2014 Geidi Raud LAPSESUU EI VALETA: kui "Supilinna salaseltsi" 9-aastasel näitlejannal Arabellal oleks miljon eurot, annaks ta selle vaestele Õhtuleht, 7. juuni 2014 Ivika Laanet Gregor Kelder on "Supilinna salaseltsi" üks peaosatäitjaid Saarte Hääl 29/05/2014 Madis Järvekülg Arvustus. Mitte päris reaalsele pinnale ehitatud pöörane lugu ERR, 15.05.2015 "Supilinna Salaselts" purustas Eesti lastefilmide vaatajarekordi ERR, 19.05.2015